Id-Deċiżjoni tal-Kummissjoni
tal-21 ta’ Diċembru 1992
fuq il-kodifikazzjoni għall-messaġġ "Animo"
(93/70/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidraw it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar il-kontrolli veterinarji u żootekniċi applikabbli għall-kummerċ fil-Komunità f’ċerti annimali u prodotti bil-għan li jkun ikkompletat is-suq intern [1], kif l-aħħar emendat minn Direttiva 92/65/KEE [2], u b’ mod partikolari l-Artikolu 20(3) tiegħu,
Billi sabiex ikun żgurat il-funzjonament tas-sistema ta’ netwerk fit-3 ta’ Diċembru 1991 l-Kummissjoni adottat id-Deċiżjoni 91/637/KEE li tistabbilixxi l-mudell għall-messaġġ biex ikun trasmess b’mezzi ta’ sistema kumplessa kkompjuterizzata "Amino [3]";
Billi huwa neċessarju li tkun żgurata l-fehma ta’ malajr tal-messaġġ Animo u tkun protetta effettivament is-saħħa ta’ l-annimali, ikun iddefinit il-kowd li għandu jkun użat għall-merkanzija li għaliha hemm riferenza fil-punt 4 ta’ l-Anness għal Deċiżjoni 91/637/KEE;
Billi l-preżenza ta’ ċertu tipi ta’ annimali ħajjin u prodotti fil-kodifikazzjoni ppreveduta minn din id- deċiżjoni ma tfissirx li messaġġ irid ikun mibgħut b’mezz Animo;
Billi l-miżuri li għalihom hemm provvediment f’din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID- DEĊIŻJONI:
Artikolu 1
Il-kowds li għandhom ikunu użati għall-merkanzija li għaliha hemm riferenza fil-punt 4 l-ewwel parti ta’ l-Anness għal Deċiżjoni 91/637/KEE, huma definiti mill-Anness għal din id- Deċiżjoni.
Artikolu 2
Din id-Deċiżjoni hi indirizzata lill-Istati Membri.
Magħmul fi Brussel, fil-21 ta’ Diċembru 1992.